
	讗诐 讛讬讜 注诇讬谉 砖诇讛诐 砖讞讜专讬诐 讜讻讜'. 讜诪讚拽转谞讬 住转诪讗 讗住讜专讬谉 诪砖诪注 砖讗住讜专讬谉 诇驻讬 讻讜诇谉 讻驻讬专讜转 砖讘讬注讬转 注爪诪谉 讜讗诐 讗讬转讗 讚讗诪专讬' 讜讻讬 讛讬转专 砖讘讛谉 诇讛讬讻谉 讛诇讱 诇讗 讛讜讬 诇讬讛 诇诪驻住拽 讜诇诪转谞讬 讗住讜专讬谉 讚讛讗 讗讬谉 转讜驻住讬谉 讚诪讬讛谉 讻砖讘讬注讬转 注爪诪讛 砖讛专讬 讗诐 讛讞诇讬祝 讻谞讙讚 讛讬转专 砖讘讛谉 讗讬谞讜 转讜驻住 讚诪讬讜 讗诇讗 讜讚讗讬 讙讬讚讜诇讬谉 诪讘讟诇讬 诇讬讛 诇注讬拽专 诇讙诪专讬 讻讗讬诇讜 诇讗 讛讬讛 诇驻讬 砖讗祝 讛注讬拽专 注爪诪讜 诪砖转谞讛 讚专讱 讙讚讬诇转讜: 讜注讚 讻讗谉 诇讗 砖诪注转 诇专讘谉 砖诪注讜谉 讘谉 讙诪诇讬讗诇 讗诇讗 讛讬讻讗 讚诇讗 讟专讞. 讻诇讜诪专 讗注''讙 讚诇讗 诪爪讬谞讗 诇诪讬讬转讬 住讬讬注转讗 诪讛讱 诪讻诇 诪拽讜诐 诇讗 拽砖讬讗 诇讬 讚谞讛讬 讚讛讻讗 讗诪专讬谞谉 讚讙讬讚讜诇讬谉 诇讗 诪讘讟诇讬 注讬拽专 诇讙诪专讬 讛谞讬 诪讬诇讬 讛讬讻讗 讚诇讗 讟专讞 诇讘讟讜诇讬 讗讘诇 讛讬讻讗 讚拽讗 讟专讞 讻讬 讛讻讗 讚诇讬讟专讗 讘爪诇讬诐 砖讝专注讛 讘拽专拽注 讗转讜 讙讬讚讜诇讬谉 讜诪讘讟诇讬谉 注讬拽专 诇讙诪专讬 讜诇讗 转拽砖讬 诇讬 讗诪讗讬 讚讻转讬讘谞讗 诇注讬诇 讘专讬砖 砖诪注转讬谉 讚住讘讬专讗 诇谉 讚讗讬 讗讬谉 讙讬讚讜诇讬谉 讻注讬拽专 驻砖讬讟讗 讚诪讘讟诇讬谉 讗讜转讜 讜讛讻讗 讗诪专讬谞谉 讚讙讚诇 讘讞讬讜讘 讞讬讬讘 讗诇诪讗 讗讬谉 讙讬讚讜诇讬谉 讻注讬拽专 讜讗驻讬诇讜 讛讻讬 拽转谞讬 讙讚诇 讘驻讟讜专 驻讟讜专 讗诇诪讗 讗祝 注诇 驻讬 砖讗讬谉 讙讬讚讜诇讬诐 讻注讬拽专 讗讬谉 诪讘讟诇讬谉 讗讜转讜 讚讛讻讗 讛讬讬谞讜 讟注诪讗 诪砖讜诐 讚讛讬转专讗 诇讗 讘讟讬诇 砖讛讗讬住讜专 讚专讻讜 诇讛转讘讟诇 讜诇讗 讛讛讬转专 讜注讜讚 讚诇讗 讟专讞 诇讘讟讜诇讬 注讬拽专 讗诇讗 讙讬讚讜诇讬谉 诪讗诇讬讛谉 讘讗讜 讜讘讚讬谉 讛讜讗 讚诇注讬诇 谞诪讬 讻讬 讘注讬 诇诪驻砖讟 讘注讬讬谉 讚讘爪诇 砖注拽专讜 讘砖讘讬注讬转 诪讘爪诇 砖谞讟注讜 讘讻专诐 讜谞注拽专 讛讻专诐 讚诪爪讬 诇讚讞讜讬讬 砖讗谞讬 讘爪诇 砖谞讟注讜 讘讻专诐 讚诇讗 讟专讞 讗诇讗 讚讻讬讜谉 讚讛讱 讚讬讞讜讬讗 诇讗 住讙讬 诇讙讘讬 讬诇讚讛 砖住讘讻讛 讘讝拽谞讛 讙讘讬 讘爪诇 砖谞讟注讜 讘讻专诐 谞诪讬 诇讗 讚讞讬 诇讬讛 讻谉 谞''诇: 讛专讬 诇讬讟专讗 诪注砖专 讚拽讟专讞. 讚讛讗 讟专讞 诇讘讟讜诇讬 注讬拽专 讘讝专讬注讛 讜讗驻讬诇讜 讛讻讬 拽转谞讬 讗讜转讛 诇讬讟专讗 诪注砖专 注诇讬讛 诪诪拽讜诐 讗讞专 诇驻讬 讞砖讘讜谉 讗诇诪讗 讗注''讙 讚拽讗 讟专讞 讛讬转专 砖讘讛 诇讗 讘讟讬诇 讚讗讬 讘讟讬诇 讗诪讗讬 拽转谞讬 诪注砖专 注诇讬讛 转讘讟诇 讛讛讬讗 诇讬讟专讗 诇讙讘讬 讙讬讚讜诇讬 砖讘讬注讬转: 砖讗谞讬 讙讘讬 诪注砖专 讚讗诪专 拽专讗 注砖专 转注砖专 讗转 讻诇 转讘讜讗转 讝专注讱 讚讛讬转专讗 讝专注讬 讗讬谞砖讬 讚讗讬住讜专讗 诇讗 讝专注讬 讗讬谞砖讬. 讻诇讜' 专讞诪谞讗 讗诪专 讚讗祝 讝专注讱 砖讝专注转 砖讛讜讗 诪转讜拽谉 讻讘专 转讞讝讜专 讜转注砖专 讚讘讟讬诇 诇讬讛 注讬拽专 诇讙讘讬 讙讬讚讜诇讬谉 讜诪讚讻转讬讘 讝专注讱 诪砖诪注 讚讜拽讗 讚讛讬转讬专讗 讚讛讻讬 讗专讞讬讬讛讜 讚讗谞砖讬 讜讘讛讬转专讗 拽讗诪专 讚讙讬讚讜诇讬谉 诪讘讟诇讬谉 注讬拽专 讗讘诇 讗讬住讜专讗 诇讗讜 讝专注讱 诪讬拽专讬 讚诇讗 讝专注讬 诇讬讛 讗讬谞砖讬 讛诇讻讱 诪讝专注讱 诪砖诪注 讚讘讗讬住讜专讗 诇讗 讗转讜 讙讬讚讜诇讬谉 讜诪讘讟诇讬谉 注讬拽专 讜拽砖讛 讘注讬谞讬 讚讛讗 讻诇 讛讱 砖拽诇讗 讜讟专讬讗 讘讚讘专 砖讗讬谉 讝专注讜 讻诇讛 讛讬讗 讜诪讚讗讜专讬讬转讗 诇讬讻讗 诪讬讚讬 砖讗讬谉 讝专注讜 讻诇讛 讚诇讬讞讬讬讘 讘诪注砖专 讜讻讬讜谉 砖讻谉 讛讬讻讬 讚讬讬拽 诪讝专注讱 讚讙讬讚讜诇讬谉 砖讗讬谉 讝专注讜 讻诇讛 讗讬谉 诪注诇讬谉 讗转 讛注讬拽专 讚讘讚讗讜专讬讬转讗 诇注谞讬谉 诪注砖专 诇讗 诪砖讻讞转 诇讛 讜谞专讗讛 讘注讬谞讬 讚拽专讗 讗住诪讻转讗 讘注诇诪讗 讛讜讗 讜讟注诪讗 讛讜讗 讚拽讬讛讬讘 诇诪讬诇转讬讛 讚讘讚讬谉 讛讜讗 讚诇讘讟讬诇 讛讬转专 讚讝专注讬 讗讬谞砖讬 诇讙讘讬 讙讬讚讜诇讬谉 讚讗讬住讜专讗 诪砖讜诐 讚讛讜讛 诇讬讛 转注专讜讘转 讛讬转专 讘讗讬住讜专 讜讚讘专讬诐 砖讗讬谞诐 砖讜讬谉 诪讘讟诇讬谉 讛谉 讝讛 讗转 讝讛 讗讘诇 讗讬住讜专讗 讘讗讬住讜专讗 讻诇讬讟专讗 诪注砖专 讟讘诇 讘讙讬讚讜诇讬诐 讚讛讜讜 讗讬住讜专讗 讗讬 讘砖讘讬注讬转 诪砖讜诐 讗讬住讜专 砖讘讬注讬转 讗讬 讘砖讗专 砖谞讬 砖讘讜注 诪砖讜诐 讟讘诇 讗讬谞讜 讘讚讬谉 砖转讛讗 诇讛 讘讟诇讛 讗注''驻 砖讗讬谉 讛讗讬住讜专讬谉 砖讜讬谉 诪''诪 讗讬住讜专 讘讗讬住讜专 讛讜讗 讜讚讘专讬诐 砖讛谉 砖讜讬谉 讝讛 诇讝讛 诇讙诪专讬 讗讬谉 讗讞讚 诪讛诐 诪讘讟诇 讗转 讞讘讬专讜 讜讻诪讜 砖讻转讘转讬 讘驻' 讛谞讜讚专 诪谉 讛诪讘讜砖诇 (诇注讬诇 讚祝 谞讘. 讚''讛 讜拽砖讬讗) 讻谉 谞''诇 讜注讚讬讬谉 讗讬谉 讚注转讬 谞讜讞讛 讜爪专讬讱 讗谞讬 诇注砖讜转 诇讬 专讘 讘讝讛: 讙讜驻讗 讗诪专 专讘讬 讞谞讬谞讗 转讬专转讗讛 讗诪专 专讘讬 讬谞讗讬 讘爪诇 砖诇 转专讜诪讛 讜讻讜' 讜讛讗 讗谞谉 转谞谉 讙讬讚讜诇讬 转专讜诪讛 转专讜诪讛. 讗诇诪讗 讙讬讚讜诇讬谉 谞诪砖讻讬谉 讗讞专 讛注讬拽专 讜讛专讬 讛谉 讻诪讜转讜 讜讛讬讗讱 诪注诇讬谉: 讘讙讬讚讜诇讬 讙讬讚讜诇讬谉 拽讗诪专讬谞谉. 讻讬 讗''专 讬谞讗讬 讘爪诇 砖诇 转专讜诪讛 诇讗 砖讛讬讛 讛讜讗 注爪诪讜 讗诇讗 诪讙讬讚讜诇讬 讘爪诇 砖诇 转专讜诪讛 讜诪砖讜诐 讛讻讬 讙讬讚讜诇讬讜 讚讛讜讜 讙讬讚讜诇讬 讙讬讚讜诇讬谉 砖专讜 讜诪注诇讬谉: 讛讗 谞诪讬 转谞讬谞讗 讙讬讚讜诇讬 讙讬讚讜诇讬谉 讞讜诇讬谉. 讻诇讜诪专 讚诇讗 讛讜讜 转专讜诪讛 诪讬讛讜 讟讘诇 讛讜讜: 讟讘诇 讙讬讚讜诇讬讜 诪讜转专讬谉 讘讚讘专 砖讝专注讜 讻诇讛. 讟讘诇 砖讛讜拽讘注 诇诪注砖专 讻讙讜谉 砖谞转诪专讞 讘讻专讬 讗住讜专 诇讗讻讜诇 诪诪谞讜 注专讗讬 讗诐 讝专注讜 讙讬讚讜诇讬讜 诪讜转专讬谉 诇讗讻讜诇 诪诪谞讜 注专讗讬 讻诇 讝诪谉 砖诇讗 讛讜拽讘注讜 诇诪注砖专: 讗讘诇 讚讘专 砖讗讬谉 讝专注讜 讻诇讛 讙讬讚讜诇讬 讙讬讚讜诇讬谉 讗住讜专讬谉. 诇讗讻讜诇 诪讛谉 注专讗讬 讗驻讬诇讜 拽讜讚诐 讗讜转讜 诪讬专讜讞 诪驻谞讬 讗讜转讜 讟讘诇 砖谞转诪专讞 讻讘专 讛诪注讜专讘 讘讛谉 讜讻诇 砖讻谉 讙讬讚讜诇讬 讙讬讚讜诇讬谉 砖诇 转专讜诪讛 讘讚讘专 砖讗讬谉 讝专注讜 讻诇讛 砖讗住讜专讬谉: 讛"讙 讛转诐 讚诇讗 专讘讜 讙讬讚讜诇讬谉 注诇 注讬拽专讜 讛讻讗 讚专讘讜 讙讬讚讜诇讬谉 注诇 注讬拽专讜. 讻诇讜诪专 讻讬 讗诪专讬谞谉 讙讘讬 讟讘诇 讚讙讬讚讜诇讬 讙讬讚讜诇讬谉 讗住讜专讬谉 诪讬讬专讬 讘砖诇讗 专讘讜 讙讬讚讜诇讬 讙讬讚讜诇讬谉 注诇 讛注讬拽专 讚讛讬讬谞讜 讙讬讚讜诇讬谉 讗讘诇 讛讻讗 讙讘讬 讘爪诇 砖诇 转专讜诪讛 诪讬讬专讬 讻讙讜谉 砖专讘讜 讙讬讚讜诇讬 讙讬讚讜诇讬谉 注诇 讛讙讬讚讜诇讬谉 讜讛拽砖讛 讛专砖讘''讗 讝''诇 诪注讬拽专讗 讻讬 讗拽砖讬 诇讬讛 转谞讬谞讗 讙讚讜诇讬 讙讬讚讜诇讬谉 讞讜诇讬谉 讛讜讛 诇讬讛 诇讗拽砖讜讬讬 讗讚专讘讛 讛讬讻讬 砖专讬 讚讛讗 讘爪诇 讗讬谉 讝专注讜 讻诇讛 讜转谞谉 讚讘讚讘专 砖讗讬谉 讝专注讜 讻诇讛 讙讬讚讜诇讬 讙讚讜诇讬谉 讗住讜专讬谉 讜转讬专抓 讚讛讻讬 拽讗诪专 讗讬 讗诪专转 讚讘爪诇 谞拽讟 专讘讬 讬谞讗讬 诇讗讜 讚讜拽讗 讜诇讚诪讬讜谉 讘注诇诪讗 谞拽讟讬讛 讜讻讬 拽讗诪专 诪讜转专 讘讚讘专 砖讝专注讜 讻诇讛 转谞讬谞讗 讜诪砖讜诐 讛讻讬 讻讬 讗诪专 诇讬讛 讚讘讚讜拽讗 谞拽讟讬讛 诇讗砖诪讜注讬谞谉 讗驻讬诇讜 讚讘专 砖讗讬谉 讝专注讜 讻诇讛 驻专讬讱 诇讬讛 讚诇讗讜 拽讜砖讟讗 讛讜讗 讚讛讗 讘讚讘专 砖讗讬谉 讝专注讜 讻诇讛 讙讬讚讜诇讬 讙讬讚讜诇讬谉 讗住讜专讬谉 讜砖谞讬 诇讬讛 讚讘专讘讜 讙讬讚讜诇讬 讙讬讚讜诇讬谉 注诇 讛讙讬讚讜诇讬谉 拽讗诪专 讚诪讜转专:





	讛讚专谉 注诇讱 讛谞讜讚专 诪谉 讛讬专拽





专砖讘"讗

 诪讬 住讘专转 注诇 注讬拽专 拽转谞讬 注诇 转讜住驻转 拽转谞讬. 讜拽砖讬讗 诇讬 讜诪讗讬 谞驻拽讗 诪讬谞讬讛 讜讛讗 讗讬 讗驻砖专 诇讘专专 讜诇讛驻专讬砖 讛讬转专 转讜讱 讗讬住讜专. 讜讬砖 诇讜诪专 讚谞驻拽讗 [诪讬谞讬讛] 诇转注专讜讘转谉 砖讗讬谉 讗讜住专讬谉 讗诇讗 诇驻讬 讞砖讘讜谉 (讗讬住讜专) [讛讗讬住讜专讗] 讗讬 谞诪讬 讛讻讬 拽讗诪专 诪讬 住讘专转 诪讞诪转 讛注讬拽专 砖谞转讘讟诇 讜讞讝专 诇讛讬讜转 讗住讜专 拽转谞讬.


讗诐 注诇讬讜 砖诇讛谉 砖讞讜专讜转 讗住讜专讬谉. 诇讗 讗诪专讜 讗诇讗 诪讞诪转 转注专讜讘转 讛转讜住驻转 砖讘讛谉 讜注诇 讻专讞讱 诇讗 砖诪注转 诇讬讛 诇专' 砖诪注讜谉 讘谉 讙诪诇讬讗诇 讗诇讗 讚诇讗 讟专讞, 拽讜砖讬讗 讛讬讗 讚讞讝专 讜讛拽砖讛 专讘讗 诇专讘 讞住讚讗, 讻诇讜诪专 讗驻讬诇讜 讗诐 转诪爪讬 诇讜诪专 讚讻讜诇讛 专' 砖诪注讜谉 讘谉 讙诪诇讬讗诇 讛讜讗 讜专' 砖诪注讜谉 讘谉 讙诪诇讬讗诇 诇讗 讗住专 讗诇讗 讛讙讚诇 讘讗讬住讜专, 讛谞讬 诪讬诇讬 讚诇讗 讟专讞 诇讘讟诇 讗转 讛注讬拽专, 讻讬 讛讻讗 砖讟专讞 讜讝专注讛 诇讬讟专讗 讘爪诇讬诐 讚讻讬讜谉 砖讟专讞 讻讘专 讘讟诇讬谉.


讙讜驻讗 讗诪专 专讘讬 讞谞讬谞讗 转讜专转讗讛 讗诪专 专讘讬 讬谞讗讬 讘爪诇 砖诇 转专讜诪讛 讻讜'. 诇诪讬诪专 讚讙讚讜诇讬 讛讬转专 诪注诇讬谉 讗转 讛讗讬住讜专. 拽砖讬讗 诇讬 讛讚讬谉 诇讬砖谞讗 讚诪讬谞讛 诪砖诪注 讚诇讗 拽砖讬讗 诇讬讛 讗诇讗 讻砖讙讬讚讜诇讬 讛讬转专 诪讘讟诇讬谉 讗转 讛注讬拽专 讛讗住讜专 讗讘诇 讛讙讬讚讜诇讬谉 诪讬讛讗 诪讜转专讬谉 讜诇讬转讗, 讚注讬拽专 拽讜砖讬讗 注诇 讛讙讬讚讜诇讬谉 讘注爪诪谉 讛讬讗 砖讛讜讗 拽讜专讗 讗讜转诐 讙讬讚讜诇讬 讛讬转专 讜讗讬谞谉 讗诇讗 讗住讜专讬谉, 讚转谞谉 讙讬讚讜诇讬 转专讜诪讛 转专讜诪讛 [讛讬讻讬 讛讜讬 诇讬讛 诇诪讬诪专 诇诪讬诪专讗 讚讙讬讚讜诇 转专讜诪讛 讗讬谞谉 转专讜诪讛 讜讛讗 转谞谉 讙讬讚讜诇讬 转专讜诪讛 转专讜诪讛 鈥� 诇驻讬 讛砖讬"诪] 讜诇讬砖谞讗 谞诪讬 讚拽讗诪专 讛讗 谞诪讬 转谞讬谞讗 [讙讬讚讜诇讬 讙讬讚讜诇讬谉 讞讜诇讬谉 拽砖讬讗 诇讬, 讚诇讗 讛讜讬 诇讬讛  诇诪讬诪专 讛讗 谞诪讬 转谞讬谞讗 鈥� 诇驻讬 讛砖讬"诪] 讚讗讚专讘讛 讛讗 谞诪讬 诇讬转讗, 讚讻讬讜谉 讚讗讬谉 讝专注讜 讻诇讛 讗驻讬诇讜 讙讬讚讜诇讬 讙讬讚讜诇讬谉 转专讜诪讛 讚转谞谉 讛讟讘诇 讻讜'. 讜讗驻砖专 诇转专抓 讘讝讜 讚诇专讜讜讞讗 讚诪诇转讗 讗拽砖讬谞谉 讛讻讬, 讜讛讻讬 拽讗诪专 讗讬 讘爪诇 讚谞拽讟 诇讗讜 讚讜拽讗 讗诇讗 讘讚讘专 砖讝专注讜 讻诇讛 拽讗诪专, 讛讗 驻砖讬讟讗, 讚讛讗 转谞谉 转专讜诪讛 讙讬讚讜诇讬讛 讞讜诇讬谉, 讜讗讬 讘爪诇 讚讜拽讗 拽讗诪专 讜诇诪讬诪专 讚讗驻讬诇讜 讘讚讘专 砖讗讬谉 讝专注讛 讻诇讛 讙讬讚讜诇讬 讙讬讚讜诇讬谉 诪讜转专讬谉, 讛讗 诇讬转讗 讚讛讗 转谞谉 讛讟讘诇 讻讜' 讜注讚讬讬谉 爪专讬讱 诇讬 注讬讜谉.





驻讬专讜砖 讛专讗"砖

诪讬 住讘专转 注诇 注讬拽专 拽转谞讬 注诇 转讜住驻转 拽转谞讬. 讜讗诐 讛讬讛 谞讬讻专 讛注讬拽专 讘讬谉 讛转讜住驻转 讛讬讛 诪讜转专 讜讗诐 谞转注专讘讜 讘讗讞专讬诐 讗讬谉 爪专讬讱 诇讘讟诇 讗诇讗 讛转讜住驻转 讜讛讜讛 诪爪讬 诇讗拽砖讜讬讬 诪讛讛讬讗 讚讛诪谞讻砖 讚讞讝讬谞谉 讚讙讬讚讜诇讬 讛讬转专 诪注诇讬谉 讗转 讛讗讬住讜专 讜讛讻诇 诪讜转专:



讗讬 讛讻讬 诪讗讬 讗转讗 专砖讘"讙 诇诪讬诪专. 讚转谞讬讗 专砖讘"讙 讗讜诪专 讛讙讚诇 讘讞讬讜讘 讞讬讬讘 讜讛讙讚诇 讘驻讟讜专 驻讟讜专 诇讗 诪爪讬谞讜 专砖讘"讙 讞讜诇拽 注诇 诪砖谞讛 讚讘爪诇讬诐 讜讙诐 诇砖讜谉 讞讬讜讘 讜驻讟讜专 诇讗 砖讬讬讱 诇诪讬诪专 讘砖讘讬注讬转 讗诇讗 讗讬住讜专 讜讛讬转专 讜爪专讬讱 诇驻专砖讜 讘讚讜讞拽 讚讛讻讬 驻专讬讱 讗讬 讛讻讬 讚诪驻专砖转 讚讗讬住讜专 讗转讜住驻转 拽讗讬 讜住讘专 讛讗讬 转谞讗 讚讘谞讟注 讗讞讚 讬砖 讗讬住讜专 讜讛讬转专 讛讗 讚拽讗诪专 专砖讘"讙 讙讘讬 讗讬诇谉 砖诪拽爪转讜 注讜诪讚 讘讗专抓 讜诪拽爪转讜 注讜诪讚 讞讜爪讛 诇讗专抓 讚讛讙讚诇 讘讞讬讜讘 讞讬讬讘 讜讘驻讟讜专 驻讟讜专 讜讗砖诪讜注讬谞谉 讚讘讗讬诇谉 讗讞讚 讬砖 讗讬住讜专 讜讛讬转专 讛讗 讛讗讬 转谞讗 谞诪讬 讛讻讬 讗讬转 诇讬讛 讜诪讚拽讗诪专 讛转诐 专砖讘"讙 讗讜诪专 诪砖诪注 讚讗讬讛讜 诇讞讜讚讬讛 住"诇 讛讻讬:



转"拽 谞诪讬 讛"拽. 讛讗 讚拽讗诪专 转"拽 诇讗讜 讚讜拽讗 讗诇讗 讚讛讜讝讻专 转讞诇讛 讘讛讱 砖诪注转讬谉 拽专讬 诇讬讛 拽诪讗:



讻讜诇讛 诪转谞讬转讗 专砖讘"讙 拽转谞讬 诇讛. 讜讚讗讬 专砖讘"讙 诇讞讜讚讬讛 讛讜讗 讚讗讬转 诇讬讛 讛讱 住讘专讗 讜讻诇 诪砖谞讛 砖转诪爪讗 砖谞讜讬 讘讛 砖讗讬住讜专 讜讛讬转专 讙讚讬诇讬谉 讘诪拽讜诐 讗讞讚 专砖讘"讙 拽转谞讬 诇讛:



讜注讚 讻讗谉 诇讗 砖诪注转 诇讬讛 诇专砖讘"讙 讻讜'. 砖谞讜讬讗 讗讞专讬谞讗 拽讗 诪砖谞讬 讜讛"驻 讛讗 讚拽砖讬讗 诇讱 讚讛讗讬 转谞讗 讚讘爪诇讬诐 讜专砖讘"讙 讗讬转 诇讛讜 讞讚讗 住讘专讗 讜诪讚拽转谞讬 专砖讘"讙 讗讜诪专 诪砖诪注 讚讗讬讛讜 诇讞讜讚讬讛 讗讬转 诇讬讛 讛讱 住讘专讗 讜讚讗讬 专砖讘"讙 诇讗 住讘专 讚讛讱 转谞讗 讚讘爪诇讬诐 讚注讚 讻讗谉 诇讗 砖诪注转 诇讬讛 诇专砖讘"讙 讚讬砖谞谉 诇讗讬住讜专 讜讛讬转专 讘诪拽讜诐 讗讞讚 讜诇讗 诪讘讟诇讬 诇讛讚讚讬 讗诇讗 讛讬讻讗 讚诇讗 讟专讞 讻讙讜谉 讘讗讬诇谉 讚讗讬讬专讬 讘讬讛 讗讘诇 讘爪诇讬诐 讚讟专讞 诇讝专注谉 讞砖讜 讞讻诪讬诐 注诇 讟专讞讜 讜住讘讬专讗 诇讬讛 讛讱 住讘专讗:



讜驻专讬讱 诪诇讬讟专讗 诪注砖专 讟讘诇. 讚讗注"讙 讚讟专讞 诇讝专注讛 诇讗 讘讟讬诇讗 诪讚讗讜专讬讬转讗:



注砖专 转注砖专 讗转 讻诇 转讘讜讗转 讝专注讱 讜讙讜'. 砖爪专讬讱 诇注砖专 讗转 讻诇 诪讛 砖讙讚诇 讘砖讚讛 讜诇讗 讬谞讻讛 诪谉 讞砖讘讜谉 讛转讘讜讗讛 砖讝专注 砖讛讬转讛 讻讘专 诪转讜拽谞转 讚讛讚专讗 诇讟讘诇讛 讜讚讜拽讗 诪转讜拽谞转 砖讚专讱 讗讚诐 诇讝专讜注 讗讘诇 讗讬住讜专讗 讚诇讗 讝专注讬 讗讬谞砖讬 诇讗 讛讚专讗 诇讟讘诇讛:





讛诪讗讬专讬

讻讘专 讘讬讗专谞讜 讘讘爪诇讬诐 砖诇 砖砖讬转 砖讬专讚讜 注诇讬讛诐 讙砖诪讬诐 讘砖讘讬注讬转 讜爪诪讞讜 砖讗诐 注诇讬诐 砖诇讛诐 砖讞讜专讬谉 讗住讜专讬谉 讜诪讻诇 诪拽讜诐 讚讜拽讗 讛讙讬讚讜诇讬谉 讗讘诇 讛注讬拽专 诪讜转专 专"诇 讗诐 谞讬讻专 诪谉 讛讙讬讚讜诇讬谉 讜讗诐 讗讬谞讜 谞讬讻专 谞驻拽讗 诪讬谞讛 诇转注专讜讘转讜 砖讗讬谉 讗讜住专 讗诇讗 诇驻讬 讞砖讘讜谉 讛讗讬住讜专 讜诇注谞讬谉 讘讬讗讜专 讝讛 砖讗诪专讜 讗讬 讛讻讬 诪讗讬 讗转讗 专砖讘"讙 诇诪讬诪专 讚转谞讬讗 专砖讘"讙 讗讜诪专 讛讙讚诇 讘讞讬讜讘 讞讬讬讘 讘驻讟讜专 驻讟讜专 专"诇 砖讗祝 讘注诇讬讛谉 砖讞讜专讬诐 讗讬谉 讗住讜专 讗诇讗 讛讙讚诇 讘讞讬讜讘 专"诇 讘讗讬住讜专 砖讘讬注讬转 讗讘诇 讛讙讚诇 讘驻讟讜专 专"诇 讘讛讬转专 砖拽讜讚诐 砖讘讬注讬转 诪讜转专 转谞讗 拽诪讗 谞诪讬 诇讚讬讚讱 讚讗诪专转 讚讗转讜住驻转 诇讞讜讚 拽讗诪专 诇讛 讛讻讬 讗诪专 拽讜砖讬讗 讛讬讗 砖讛拽砖讛 专讘讗 诇专讘 讞住讚讗 诇讜诪专 讚转谞讗 拽诪讗 讗祝 讘注讬拽专 讛讬讛 讗讜住专 讜讛砖讬讘讜 专讘 讞住讚讗 讚讻讜诇讗 诪转谞讬转讬谉 讘讬谉 专讬砖讗 讘讬谉 住讬驻讗 专讘谉 砖诪注讜谉 讘谉 讙诪诇讬讗诇 讛讬讗 讜驻专讜砖讬 拽讗 诪驻专砖 讛讬讗 讜讛讬转专 砖讘讛 讘诪拽讜诪讜 注讜诪讚 讜讞讝专 专讘讗 讜讛拽砖讛 诇讜 讜讗驻讬诇讜 转讬诪讗 讚讻讜诇讛 专砖讘"讙 讛讬讗 讜专讘谉 砖诪注讜谉 讘谉 讙诪诇讬讗诇 诇讗 讗住专 讗诇讗 讛讙讚诇 讘讗讬住讜专 讚诇诪讗 讛谞讬 诪讬诇讬 讘诪讬诇转讗 讚诇讗 讟专讞 讻讙讜谉 讘爪诇 砖讬专讚讜 注诇讬讜 讙砖诪讬诐 砖诇讗 谞讟讬注转讜 讙专诪讛 爪诪讬讞转 砖讘讬注讬转 讗诇讗 讛讙砖诪讬诐 讙专诪讜 讗讘诇 讛讬讻讗 讚讟专讞 讻讙讜谉 讘讘爪诇 砖讟专讞 诇转拽谞讛 拽讜讚诐 砖讬讝专注 讜讝专讬注转讜 讛讬讗 讛讙讜专诪转 讚讬谉 讛讜讗 砖讬讘讟诇讜 讛讙讬讚讜诇讬谉 讗转 讛注讬拽专 讜讘讟讬诇 讘专讜讘讜 讚拽讗诪专 砖讛讜讗 讘讟诇 讘专讜讘 诇讬转谉 注诇讬讜 讞讬讜讘 讛专讜讘 讜讛拽砖讛 讜讻诇 讛讬讻讗 讚讟专讞 讘讟讬诇 讘专讜讘讗 讜讛专讬 诇讬讟专讗 诪注砖专 讟讘诇 讚拽讗 讟专讞 讜拽转谞讬 讗讜转讛 诇讬讟专讗 诪注砖专 注诇讬讛 诇驻讬 讞砖讘讜谉 诪诪拽讜诐 讗讞专 讗诇诪讗 讗注"驻 讚讟专讞 诇讗 讘讟讬诇 讜转讬专抓 砖讗谞讬 讛转诐 专"诇 讘讘爪诇 砖讗诪专讜 诪转注砖专转 诇驻讬 讻讜诇讛 讚讻转讬讘 注砖专 转注砖专 讗转 讻诇 转讘讜讗转 讝专注讱 讗诇诪讗 讛转讘讜讗讛 讝专讜注讛 爪专讬讻讛 诇注砖专 讜讛讬讗 讘讻诇诇 讛诪注砖专讜转 讜讝讜 砖谞转拽谞讛 讛讜讬讗 住转诐 讝专讜注讛 讚讻讬 讝专注讬 讗讬谞砖讬 讚讛讬转专讗 讝专注讬 讜住讙讬 诇讬讛 讘诪注砖专 专讗砖讜谉 讜砖谞讬 讗讘诇 诪注砖专 讛讟讘讜诇 诇转专讜诪讛 砖讘讜 诇讗 讗讬讬专讬 诪讬谞讬讛 拽专讗 讚住转诐 讝专讜注讛 讗讬谞讛 讘讝专讬注转 讗讬住讜专 讜诪转讜讱 讻讱 讗讬谉 讙讬讚讜诇讬谉 诪讘讟诇讬谉 讗转 讛注拽专 讜诇讗 住讙讬 诇讛 讘诪注砖专 专讗砖讜谉 讜砖谞讬 讗诇讗 诪注砖专 注诇讬讛 转专讜诪转 诪注砖专 讗讞专:





转讜住驻讜转 专讬"讚

讗"诇 诪讬 住讘专转 注诇 注讬拽专 拽转谞讬 注诇 转讜住驻转 拽转谞讬 讻讜' 驻讬' 讛注讬拽专讬谉 诇讗 讘讟诇讬 讗诇讗 讻讚讬谞谉 注讜诪讚讬谉 砖注讬拽专谉 砖诇 砖砖讬转 砖讙讚诇讜 讘砖讘讬注讬转 讙讬讚讜诇讬讛谉 讗住讜专讬谉 讜砖专砖讬讛谉 诪讜转专讬谉 讜注讬拽专讬谉 砖诇 砖讘讬注讬转 砖讙讚诇讜 讘砖诪讬谞讬转 讙讬讚讜诇讬讛谉 诪讜转专讬谉 讜砖专砖讬讛谉 讗住讜专讬谉 讜讜诪转谞讬' 讛讬讗 专砖讘"讙 讚转谞讬 讛讙讚诇 讘讞讬讜讘 讞讬讬讘 讜讛讙讚诇 讘驻讟讜专 驻讟讜专 讜诇讗 驻诇讬讙讬 专讘谞谉 注诇讜讬' 讜讛"谞 转谞讬讗 讘诇讬讟专讗 诪注砖专 讟讘诇 砖诪注砖专 注诇讬' 诪诪拽讜诐 讗讞专 讚讗诇诪讗 诇讗 讘讟诇讬 砖专砖讬谉 讜诪讗讬 讚转谞讬讗 讘诪谞讻砖 砖诪讜专转 讘讘爪诇讬诐 砖诇 砖讘讬注讬转 讜诪讜爪讗讬 砖讘讬注讬转 讗讬谞讜 讗讜讻诇 讗诇讗 讛讙讬讚讜诇讬谉 讗讘诇 讛砖专砖讬谉 讗住讜专讬谉 讛谉 讜诇讙讘讬 注专诇讛 讜讻诇讗讬 讛讻专诐 讗讬转 诇诪讬诪专 讚诇"驻 专讘 讞住讚讗 注诐 专' 讬讜讞谞谉 讜专' 讬讜谞转谉 讚住专讬 讚注讚 讻讗谉 诇讗 诪驻诇讙 专讘 讞住讚讗 讗诇讗 讘讬谉 注讬拽专讬谉 诇讙讬讚讜诇讬谉 砖讛注讬拽专讬谉 讛谉 转讞转 讛讗专抓 讜讛讙讬讚讜诇讬谉 讛谉 注诇 讛讗抓 讗讘诇 驻讬专讜转 注专讛诇 砖讛讗讬住讜专 讜讛转讜住驻转 讛谉 注诇 讛讗专抓 讜讻谉 讘爪诇 砖谞注讜 讘讻专诐 讜讬爪讗讜 讙讬讚讜诇讬讜 讘讗讬住讜专 讜讗"讻 谞注拽专 讛讻专诐 讜讛住讬驻讜 讘讛讬专转 讛讗讬住讜专 讜讛讛讬转专 讛讜讗 注"讙 拽专拽注 讛诇讻讱 讛讻诇 讗住讜专 讜专' 讬爪讞拽 住讘专 讚驻诇讬讙讬 专讘谞谉 注诇 专砖讘"讙 讜讘爪诇 砖诇 砖砖讬转 砖讙讚诇 砖谞讟注讜 讘砖讘讬注讬转 讛讻诇 讗住讜专 讜砖诇 砖讘讬注讬转 砖讙讚诇 讘砖诪讬谞讬转 讛讻诇 诪讜转专 讜讗讬谉 讞讬诇讜拽 讘讬谉 讙讬讚讜诇讬谉 诇注讬拽专讬谉:



讜诇专' 讬爪讞拽 讗专"讬 拽砖讬讗 讚专砖讘"讙. 驻讬' 讚讛讜讗 住讘专 讘诇讬 砖专砖讬谉 讜专砖讘"讙 住讘专 讚诇讗 讘讟诇讬 讜诪转专抓 注讚 讻讗谉 诇讗 砖诪注转 诇'讬 诇专砖讘"讙 讗诇 讗讛讬讻讗 讚诇讗 拽讟专讞 讗讘诇 讛讻讗 讚拽讟专讞 讘讟诇 讘专讜讘讛 讜诪讜讚讛 专砖讘"讙 讚诪转注砖专转 诇驻讬 讻讜讛诇 讜诪拽砖讛 讜讻诇 讛讬讻讗 讚拽讗 讟专讞 讘讟诇 讘专讜讘讛 讜讛专讬 诇讬讟专讗 诪注砖专 讟讘诇 讚拽讟专讞 讜拽转谞讬 讜讗讜转讛 诇讬讟专讗 诪注砖专 注诇讬' 诪诪拽讜诐 讗讞专 诇驻讬 讞砖讘讜谉 讗诇诪讗 讗注"讙 讚讟专讞 讜讝专注 诇讛 讗讬谞讛 讘讟诇讛 讜诪转专抓 讗诇讗 砖讗谞讬 讙讘讬 诪注砖专 讚讗诪专 拽专讗 注砖专 转注砖专 讗转 讻诇 转讘讜讗转 讝专注讱 讜讛讬转专讗 讝专注讬 讗讬谞砖讬 讗讬住讜专讗 诇讗 讝专注讬 讗讬谞砖讬 驻讬' 讗诇讗 讜讚讗讬 诪讚讞讝讬谞谉 讘诇讬讟专讗 诪注砖专 讟讘诇 砖诪注砖专 注诇'讬 诪诪拽讜诐 讗讞专 砖"诪 讚砖专砖讬 讗讬住讜专 诇讗 讘讟诇讬 讜讻谉 讘注专诇讛 讜讻诇讗讬 讛讻专诐 讜讘砖讘讬注讬转 讚讘讟诇讬 讻讚转专爪讬谞谉 诇注讬诇 诪驻谞 讬 砖讗讬住讜专讛 注"讙 拽专拽注 讘讟讬诇转讛 谞诪讬 注"讙 拽专拽注 讜讗驻"讛 驻诇讬讙 专砖讘"讙 讜讗诪专 讚诇讗 讘讟诇讬 砖专砖讬谉 讜讻讬讜谉 讚讗砖讻讞谉 讘讬 诪注砖专 讚砖专砖讬 讗讬住讜专 讗讬谞谉 讘讟诇讬谉 讗诪讗讬 讗诪专讬 讗谞讗 讚讗诐 讛讬讜 诪转讜拽谞讬谉 讘讟诇讬 讜诪注砖专 诇驻讬 讻讜诇讛 讜讛讜"K 诪专讘讛 诪诪注砖专讜转 砖讛诪注砖专讜转讬讜 诪拽讜诇拽诇讬谉 诪砖讜诐 讚讻转讬讘 讗转 讻诇 转讘讜讗转 讝专注讱 讚诪砖诪注 讻诇 诪讛 砖讬爪诪讬讞 讜讗驻讬诇讜 讛砖专砖讬谉 讛诇讻讱 讘讟诇讬 砖专砖讬 讛讬转专 砖爪专讬讻讬谉 诇讛转注砖专 讗讘诇 砖专砖讬 讗讬住讜专 诇讗 讘讟诇讬 讚讛讬转专讗 讝专注讬 讗讬谞砖讬 讜讗讬住讜专讗 诇讗 讝专注讬 讜讻砖讗诪专 讻诇 转讘讜讗转 讝专注讱 讗讝专注 诪讜转专 拽讗诪专 讜诇讗 讗讝专注 讗住讜专:



讙讜驻讗 讗"专 讞谞讬谞讗 讟讬专转讗讛 讗"专 讬谞讗讬 讘爪诇 砖诇 转专讜诪讛 讜谞讟注讜 讜专讘讜 讙讬讚讜诇讬谉 注诇 注讬拽专讜 诪讜专转 诇诪讬诪专 讚讙讬讚讜诇讬 讛讬专转 诪注诇讬谉 讗转 讛讗讬住讜专 讘转专讜诪' 讜讛转谞谉 讙讬讚讜诇讬 转专讜诪' 转专讜诪' 讜诪讛讚专 讙讬讚讜诇讬谉 拽讗诪专讬' 驻讬' 诇讗讜 注诇 讙讬讚讜诇讬 讘爪诇 拽讗诪讬谞讗 讗诇讗 讘讙讬讚讜诇讬 讙讬讚讜诇讬谉 讻讙讜谉 砖讛讘爪诇 砖诇 转专讜诪讛 注砖讛 讝专注 讜诇拽讞 讛讝专注 砖讛讜讗 讙讬讚讜诇讬 转专讜诪讛 讜讝专注讜 讜讛讜讗 讚讘专 砖讝专注讜 讛讙讬讚讜诇讬谉 讛爪讜诪讞讬谉 诪谉 讛讝专注 讛谉 诪讜转专讬谉 讙讬讚讜诇讬 讙讬讚讜诇讬谉 转谞讬谞讗 讙讬讚讜诇讬 讙讬讚讜诇讬谉 讞讜诇讬谉 讜诪讗讬 讗转讗 专' 讞谞讬谞讗 诇讗砖诪讜注讬' 讜讻"转 拽诪"诇 讗驻讬' 讚讘专 砖讗讬谉 讝专注讜 讻诇讛 讻讙讜谉 砖诇讗 诇拽讞 讛讝专注 砖诇 讘爪诇 砖诇 转专讜诪讛 砖讛讜讗 讚讘专 砖讝专注讜 讻诇讛 讗诐 诇拽讞 诪谉 讛砖专砖讬谉 砖诇 讙讬讚讜诇讬 讗讜转讜 讛讘爪诇 讜谞讟注转谉 讚讛讜"诇 讚讘专 砖讗讬谉 讝专注讜 讻诇讛 讗驻讬诇讜 讙讬讚讜诇讬 讙讬讚讜诇讬谉 讗住讜专讬谉 驻讬' 讜讻,砖 转专讜诪讛 砖讗诇 讛讜转专讜 讙讬讚讜诇讬 讙讬讚讜诇讬谉 讗诇讗 讘讚讘专 砖讝专注讜 讻诇讛 讗讘诇 讘讚讘专 砖讗讬谉 讝专注讜 讻诇讛 讗住讜专讬谉 讛谉 讗诇讗 讘注"讻 诇讗 讛转讬专 专' 讞谞讬谞讗 讗诇讗 讘讚讘专 砖讝专注讜 讻诇讛 讗讘诇 讘讚讘专 砖讗讬谉 讝专注讜 讻诇讛 讗住讜专讬谉 讛谉 讛讜讚专 拽讜砖讬讗 诇讚讜讻转讬谉 讚诪讗讬 讗转讗 诇讗砖诪注讬' 转谞讬谞讗 讜诪讛讚专 专讬讘讜讬讗 讚专讘讜 讙讬讚讜诇讬谉 注诇 注讬拽专讜 拽诪"诇 驻讬' 讚诇注讜诇诐 讘讚讘专 砖讝专注讜 讻诇讛 讜讛讗 讗转讬讗 诇讗砖诪注讬' 讚讗讬 诪诪转谞讬' 讛讜讛 讗诪讬谞讗 讗讬讝讜 讙讬讚讜诇讬 讙讬讚讜诇讬谉 讛谉 诪讜转专讬谉 讗讜转谉 砖讘讗讜 诪讻讞 讚讘专 砖讝专注讜 讻诇讛 讻讙讜谉 讞讟讬谉 砖诇 转专讜诪讛 砖讝专注谉 讜爪讬诪讞谉 讗讜转诐 讛讞讟讬谉 讛讙讚讬诇讬谉 诪讛谉 讛谉 讙讬讚讜诇讬 转专讜诪讛 讜讗住讜专讬谉 讜讗诐 讞讝专 讜讝专注谉 讛谉 讙讬讚讜诇讬 讙讬讚讜诇讬谉 砖讛谉 诪讜转专讬谉 诪驻谞讬 砖讛讙讬讚讜诇讬谉 讛专讗砖讜谞讬诐 讻讬讜谉 砖讛讬讜 讚讘专 砖讝专注讜 讻诇讛 讛讬讜 诪讜转专讬谉 讘讻诇 讗讬住讜专讬谉 讘注专诇讛 讜讘讻诇讗讬 讛讻专诐 讜讗诇 谞讗住专讜 讗诇 讗讘转专讜诪讛 讗讘诇 讝专注 讛讘爪诇 砖讛讘爪诇 注爪诪讜 砖讛讜讗 讚讘专 砖讗讬谉 讝专注讜 讻诇讛 讙讬讚讜诇讬' 讗住讜专讬谉 讘讻诇 讛讗讬住讜专讬谉 讙诐 讛讝专注 谞诪讬 讗诐 讝专注讜 讗注"驻 砖讛讜讗 讚讘专 砖讝专注讜 讻诇讛 讗讬诪讗 诇讬转住专 讘转专讜诪讛 讚讻讬讜谉 砖讙讜祝 讛讘爪诇 讛讬' 讗住讜专 讘讻诇 讛讗讬住讜专讬谉 讝专注讜 讬讛讗 讗住讜专 讘转专讜诪讛 拽诪"诇 讚讗驻讬诇讜 讙讬讚讜诇讬讜 讚专讘讜 注诇 注讬拽专 讛讘爪诇 讗诐 讝专注谉 讙讬讚讜诇讬讛谉 诪讜转专讬谉 讚讻诇 讙讬讚讜诇讬 讙讬讚讜诇讬谉 诪讜转专讬谉 讘转专讜诪讛 讘讬谉 讗诐 讛讬讜 讛讙讬讚讜诇讬谉 讛专讗砖讜谞讬诐 讚讘专 砖讝专注讜 讻诇讛 讘讬谉 讗诐 讛讬讜 讚讘专 砖讗讬谉 讝专注讜 讻诇讛 讜讘诇讘讚 砖讬讛讜 讛砖谞讬讬诐 讚讘专 砖讝专注讜 讻诇讛:





砖讬讟讛 诪拽讜讘爪转

诪讬 住讘专转 注诇 注讬拽专 拽转谞讬 注诇 转讜住驻转 拽转谞讬. 讜拽砖讬讗 诇讬 讜诪讗讬 谞驻拽讗 诪讬谞讛 讜讛讗 讗讬 讗讬驻砖专 诇讘专专 讜诇讛驻专讬砖 讛讬转专 诪转讜讱 讗讬住讜专. 讜讬"诇 讚谞驻拽讗 诪讬谞讛 诇转注专讜讘转谉 砖讗讬谉 讗讜住专讬谉 讗诇讗 诇驻讬 讞砖讘讜谉 讛讗讬住讜专. 讗讬 谞诪讬 讛讻讬 拽讗诪专 诇讬讛 诪讬 住讘专转 诪讞诪转 讛注讬拽专 砖谞转讘讟诇 讜讞讝专 诇讛讬讜转 讗讬住讜专 拽转谞讬 讗诐 砖讞讜专讜转 讗住讜专讬诐 诇讗 讗诪专讜 讗诇讗 诪讞诪转 转注专讜讘讜转 讛转讜住驻转 砖讘讛谉. 讛专砖讘"讗 讝"诇.  
讗讬住讜专讗 讻讙讜谉 讟讘诇 诇讗 讝专注 讜讛讜讛 诪爪讬 诇砖谞讜讬讬 砖讗谞讬 讟讘诇 讚讛讜讛 诇讬讛 讚讘专 砖讬砖 诇讜 诪转讬专讬谉 讜讛讜讛 谞诪讬 诪爪讬 诇砖谞讜讬讬 讛讛讬讗 转谞讗 讚讘爪诇讬诐 讛讬讗 讜诇讗 专砖讘"讙 讗诇讗 谞讬讞讗 诇讬讛 诇转专抓 砖讬谞讜讬讬 讚诪住诪讬讱 诇讬讛 讗拽专讗. 砖讬讟讛. 


讙讜驻讗 讗"专 讞谞讬谞讗 转讜专转讗讛 讗"专 讬谞讗讬 讘爪诇 砖诇 转专讜诪讛 讜讻讜'. 诇诪讬诪专讗 讚讙讬讚讜诇讬 讛讬转专 诪注诇讬谉 讗转 讛讗讬住讜专. 拽砖讬讗 诇讬 讛讚讬谉 诇讬砖谞讗 讚诪讬谞讬讛 诪砖诪注 讚诇讗 拽砖讬讗 诇讬讛 讗诇讗 讻砖讙讬讚讜诇讬 讛讬转专 诪讘讟诇讬谉 讗转 讛注讬拽专 讛讗讬住讜专 讗讘诇 讛讙讬讚讜诇讬谉 诪讬讛讗 诪讜转专讬谉. 讜诇讬转讗 讚注讬拽专 拽讜砖讬讗 注诇 讛讙讬讚讜诇讬谉 讘注爪诪谉 讛讬讗 砖讛讜讗 拽讜专讗 讗讜转诐 讙讬讚讜诇讬 讛讬转专 讜讗讬谞诐 讗诇讗 讗住讜专讬谉 讚转谞谉 讙讬讚讜诇讬 转专讜诪讛 转专讜诪讛. 讜讛讻讬 讛讜讛 诇讬讛 诇诪讬诪专 诇诪讬诪专讗 讚讙讬讚讜诇讬 转专讜诪讛 讗讬谞谉 转专讜诪讛 讜讛讗 转谞谉 讙讬讚讜诇讬 转专讜诪讛 转专讜诪讛 讜诇讬砖谞讗 谞诪讬 讚拽讗诪专 讛讗 谞诪讬 转谞讬谞讗 讙讬讚讜诇讬 讙讬讚讜诇讬谉 讞讜诇讬谉 拽砖讬讗 诇讬 讚诇讗 讛讜讛 诇讬讛 诇诪讬诪专 讛讗 谞诪讬 转谞讬谞讗 讚讗讚专讘讗 讛讗 谞诪讬 诇讬转讗 讻讬讜谉 讚讗讬谉 讝专注讜 讻诇讛 讗驻讬诇讜 讙讬讚讜诇讬 讙讬讚讜诇讬谉 转专讜诪讛 讚转谞谉 讛讟讘诇 讜讻讜'. 讜讗讬驻砖专 诇转专抓 讘讝讜 讚诇专讜讞讗 讚诪讬诇转讗 讗拽砖讬谞谉 讛讻讬 讜讛讻讬 拽讗诪专 讗讬 讘爪诇 讚谞拽讟 诇讗讜 讚讜拽讗 讜讻讜' 讻讻转讜讘 讘讛专"谉 讝"诇. 讛专砖讘"讗 讝"诇. 
讜讘砖讟讛 转讬专抓 讜讝"诇: (讜诪砖谞讬) 讜诪拽砖讬谞谉 讻讬讜谉 讚讞砖讘转 讘爪诇 讚讘专 砖讗讬谉 讝专注讜 讻诇讛 讗诐 讻谉 讗驻讬诇讜 讙讬讚讜诇讬 讙讬讚讜诇讬谉 讗住讜专讬谉 讚转谞谉 讛讟讘诇 讙讬讚讜诇讬讜 诪讜转专讬谉 讘讚讘专 砖讝专注讜 讻诇讛 讻讙讜谉 讞诪砖转 讛诪讬谞讬谉 砖诇讗 讙讝专讜 讘砖诪讜谞讛 注砖专讛 讚讘专 讗诇讗 注诇 讙讬讚讜诇讬 转专讜诪讛 讻讚诪驻专砖 讟注诪讗 讘驻专拽 专讗砖讜谉 讚诪住讻转 砖讘转 讜讘讟讘诇 诇讬讻讗 诇诪讙讝专 讛讛讬讗 讙讝讬专讛 讜讗讬谞讜 爪专讬讱 诇讞诇拽 讘讬谞讬讛诐 讚诇讗讜 注诇讛 拽讗讬诪谞讗 讛砖转讗. 注讚 讻讗谉. 讜诪砖谞讬 讛讗 讚砖专讬 专讘讬 讬谞讗讬 讘讙讬讚讜诇讬 讙讬讚讜诇讬谉 诪讬讛讜 讗谞谉 讚诪讬讬转讬谞谉 诪讬谞讛 专讗讬讛 讘专讬砖 砖诪注转讬谉 讘讙讬讚讜诇讬谉 讙讜驻讬讬讛讜 诪砖诪注. 砖讟讛.





诪讛专砖"讗 - 讞讬讚讜砖讬 讛诇讻讜转

专砖"讬 讘讚"讛 讗转讜住驻转 讻讜' 讚讗住讜专讬谉 诇讗讻诇谉 讻爪"诇 讛诇讱 讛住"讚 讜讗讞专 讻讱 诪"讛 讜拽讗 诪讛讚专 转诇诪讜讚讗 诇注讜诇诐 讜讗驻讬诇讜 诇专"砖 讻讜' 讻爪"诇 驻讟讜专 讚讗诪专讬谞谉 讻爪"诇 讛讬转专 讛讬讻讗 讛讚"讗 讚谞讟注谉 讻讚拽转谞讬 讻爪"诇 讻讜诇讛 讛住"讚:


讛专讗"砖 诪讜转专 讛住"讚 诇讛 讛住"讚:


专"谉 讙讚讬诇转讜 讛住"讚 诪注诇讬谉 讛住"讚 讜诪注诇讬谉 讛住"讚 讜讗讞"讻 诪"讛 讛"谞 转谞讬谞讗 讻爪"诇 讟讘诇 讛讜讜 讛住"讚:





专砖"砖

专"谉 讚"讛 讛专讬 诇讬讟专讗 诪注砖专 讚拽讟专讞. 讗诇诪讗 讗注"讙 讚拽讗 讟专讞 讗讬住讜专 砖讘讛 诇讗 讘讟讬诇. 讻爪"诇:



专讗"砖 讚"讛 讗"讛 诪讗讬 讗转讗 专砖讘"讙. 讛讗 讚拽讗诪专 专砖讘"讙 讙讘讬 讗讬诇谉 砖诪拽爪转讜 讻讜'. 讛讜讗 讘讙讬讟讬谉 (讻讘). 讜拽砖讛 讛讗 专讘讬 讚驻诇讬讙 注诇讬讛 砖诐 讗诪专 谞诪讬 讟讘诇 讜讞讜诇讬谉 诪注讜专讘讬谉 讝讛 讘讝讛. 讛专讬 讚讙诐 讛讜讗 住"诇 讚讘讗讬诇谉 讗讞讚 讬砖 讗讬住讜专 讜讛讬转专 讻转谞讗 讚讛讻讗 讚讛讗 诪砖诪注 讘驻讬' 讘讚"讛 诪讬 住讘专转 讚讙诐 讛讻讗 讗讬谞谉 谞讬讻专讬诐 讛讗讬住讜专 讜讛讛讬转专 讻"讗 讘驻"注. 讜讘诇"讝 驻讬专讜砖讜 讚讞讜拽 诪讗讚:





讞讬讚讜砖讬 讞转"住

讘专"谉 讚"讛 砖讗谞讬 讜讻讜' 讻转讘 讗讬住讜专讬诐 讗讬谞谉 讘讟诇讬诐 讝讛 讘讝讛 讛讬讬谞讜 讘砖讜讛 讘讟注诐 讗讘诇 讘讗讬谞诐 砖讜讛 讜讛讚讘专 诪转讘讟诇 讜讛讜诇讱 讜谞讗讘讚 诪谉 讛注讜诇诐 讘讟诇 砖驻讬专 讜讝"诇 注诇 讙诇讬讜谉 砖"注 讬"讚 住讬' 爪"讞 讜讘砖"讱 住"拽 诇讙 讝讛 诇砖讜谞讬 砖诐 注讬讬谉 诪"砖 专讝"讛 驻' 讙"讛 (爪讞 注"讗) 讗讛讱 讚讻讝讬转讗 转专讘讗 讚谞驻诇 诇讚讬拽讜诇讬讛 注"砖 诪讜讻讞 讚诇讬转 诇讬讛 讗讬住讜专讬诐 诪讘讟诇讬诐 讝讗"讝 讜注讬讬谉 讚讙讜诇 诪专讘讘讛 讜讘讞讬' 驻' 注"驻 讬砖讘转讬 拽讜砖讬讜转讬讜 注诇 谞讻讜谉 注讬讬谉 讘讞讬讚讜砖讬诐 讚住讜讙讬讗 讚讛诇诇 讛讬讛 讻讜专讱. 讜注讬讬谉 专"谉 住"驻 讛谞讜讚专 诪谉 讛讬专拽 讚"讛 砖讗谞讬 讜讻讜' 讛转诐 诪讬讬专讬 砖讜讛 讘讟注诪讗 讜拽"诇:


讛讜注转拽 诪讞讬' 讛诇讻讜转 驻住讞讬诐 住讬' 转诪"讞 住注讬祝 讚:


讘讚讬谞讬 讞讜讝专 讜谞讬注讜专 专讗讬转讬 诇讛注转讬拽 诇讱 诇砖讜谉 诪讛专讬"诇 讘转砖讜' 住讬' 专讬"讚 讜讛讗 讚专讗讘讬' 诇讬转 诇讬讛 专讗讬讛 讚爪诪专 讙诪诇讬诐 诪爪讬 诇诪讬诪专 讛讜讬 讝诪谉 讗讬住讜专讗. 讗讘诇 谞"诇 注讬拽专 诪砖讜诐 讚诪讞诇拽 讘讬谉 诪讬讚讬 讚讗讻讬诇讛 诇砖讗专 讗讬住讜专讬诐 讚讛转诐 讗讬谉 注诇讬讜 讗诇讗 砖诐 爪诪专 讙诪诇讬诐 讜转讜 讗讬谉 讞讜讝专 讜谞讬注讜专 诇诪拽专讬 爪诪专 讻讘砖讬诐 讗讘诇 讛讻讗 住讜祝 住讜祝 讟注诪讗 讚讞诪抓 拽讟注讬诐 讻诪"砖 讛专"专 驻专抓 讗讚讙谉 砖爪诪讞 讜讻讜' 讜住驻专 讛转专讜诪讛 讙讜驻讬讛 诪爪专讬讱 诪讬谉 讘砖讗讬谞讜 诪讬谞讜 讘讬讘砖 住' 诪砖讜诐 讚讬讛讬讘 讟注诪讗 讻砖讬转讘砖诇 讗诇诪讗 讘转专 住讜驻讜 讗讝诇讬谞谉 诇注谞讬谉 讗讻讬诇讛 讻讚驻讬'. 讜讝讛 讬诪讬诐 专讘讬诐 讛讜拽砖讛 诇讬 注诇 专讗讘讬' 讚转诇讗 讟注诪讗 讘讚讛讬转专 讘讛讬转专 诇讗 讘讟讬诇 讗诪讗讬 诇讗 讬转讘讟诇 讻砖讬讙讬注 砖砖. 讜讗讬 谞讬诪讗 讚讗讬转 诇讬讛 诇专讗讘讬' 讚讗驻讬诇讜 讘砖砖 讛讜讛 讘诪砖讛讜 讗"讻 讛谞讬 讚拽讬讬诪讬谉 讻讜讜转讬讛 讻诪"砖 讘讗讙讜讚讛 讚谞讛讙讬谉 诇讗讬住讜专 讘砖专 讬讘砖 讜讻诇 讛谞讬 讗讟讜 讬讗住专讜 讞讟讛 讘注"驻 讛讗 讻诇 讗驻讬谉 砖讜讬谉 讜诪谞讛讙 诇讛转讬专 讜拽爪转 谞"诇 讚讗讬谉 讞讜讝专 讜谞讬注讜专 诇讛拽诇 讜诇讛讘讟诇 讻讬讜谉 砖讗讬谞讜 讘注讬谉 讗讘诇 讻砖谞诪爪讗 讘注讬谉 讘注"驻 讘讟诇 讟注诪讗 注讻"诇 诪讛专讬"诇 砖诐. 讜讚讘专讬讜 拽爪专讬诐 注"讻 讗驻专砖 讚讘专讬讜 转讞诇讛 讜讗讞"讻 讗讻转讜讘 诪讛 砖讬砖 诇驻诇驻诇 注"讝 讘注讝讛"讬:


讛讙讛转 诪讬讬诪讜谞讬 驻"讗 诪讛诇' 讞诪抓 讜诪爪讛 讗讜转 讜' 讜讘诪专讚讻讬 驻专拽 讻诇 砖注讛 住讬' 转拽谞"讚 讘砖诐 住驻专 讛转专讜诪讛 讻转讘 讚讗讬谉 讞讜讝专 讜谞讬注讜专 讜讬诇讬祝 诪诪转谞讬' 讚讻诇讗讬诐 驻"讟 诪砖谞讛 讗' 爪诪专 讙诪诇讬诐 讜专讞诇讬诐 砖讟专驻谉 讝讛 讘讝讛 讗诐 专讜讘 诪谉 讛讙诪诇讬诐 诪讜转专. 专"诇 诇注专讘讜 注诐 驻砖转谉 讗注"讙 讚讻诇讗讬诐 讘诪砖讛讜 专"诇 讗诐 谞转注专讘 讞讜讟 驻砖转谉 讘讛专讘讛 爪诪专 讗讜住专 讗驻"讛 讻讬讜谉 砖讻讘专 谞转讘讟诇 讘爪诪专 讙诪诇讬诐 讗讬谞讜 讞讜讝专 讜谞讬注讜专 讗诐 诪注专讘讜 注诐 驻砖转谉 讗讞"讻. 讛讛"谞 讘讞诪抓 注讻"讚 住驻专 讛转专讜诪讛 砖讘诪专讚讻讬 讜讛谞专讗讛 诪讚讘专讬 诪讛专讬"诇 砖讛专讗讘讬' 住"诇 讞讜讝专 讜谞讬注讜专 讘讞诪抓 讜讟注诪讜 讚诇讗 拽讬"诇 讘讬讟讜诇 讗诇讗 讗讬住讜专 讘讛讬转专 讜诇讗 讛讬转专 讘讛讬转专 讜住讘专讗 讝讜 讬转讘讗专 诇驻谞讬谞讜 讗讬"讛:


讜讛砖转讗 讻讬讜谉 讚拽讜讚诐 驻住讞 讛讜讗 讛讬转专 讜讛讬转专 讗讬谉 讛讘讬讟讜诇 诪讜注讬诇 讻诇讜诐 讜讘驻住讞 砖谞注砖讛 讗讬住讜专 讗讝 讛讜讗 讘诪砖讛讜 诪砖讜诐 讻谉 住"诇 讞讜讝专 讜谞讬注讜专 讜专讜爪讛 诇讜诪专 砖诇讗 谞转讘讟诇 注讚讬讬谉 讻谉 谞专讗讛 诪诪讛专讬"诇 砖讻"讻 讛专讗讘讬' 讗讘诇 讻注转 诇讗 诪爪讗转讬 诪拽讜诪讜 讗讬讛. 讜注"讝 讻转讘 诪讛专讬"诇 诪讛 讬注谞讛 专讗讘讬' 诪讛讗 讚爪诪专 讙诪诇讬诐 讚讛讜讛 谞诪讬 讛讬转专 讘讛讬转专 讜诪转讘讟诇 讜讗讬谞讜 讞讜讝专 讜谞讬注讜专. 讜转讬' 讘' 转讬专讜爪讬诐. 讗' 讚讛转诐 注讻"驻 讛讜讛 讝诪谉 讗讬住讜专讬诐 砖诇 爪诪专 专讞诇讬诐 讜诪砖"讛 讛"诇 讻诪讜 讗讬住讜专 讘讛讬转专 诪砖讗"讻 讞诪抓 拽讜讚诐 讝诪谉 讗讬住讜专讜 讚讛"诇 讛讬转专 讙诪讜专. 注讜讚 转讬' 讛转诐 讻讬讜谉 砖讻讘专 谞转讘讟诇 砖诪讜 砖诇 爪诪专 专讞诇讬诐 讘专讜讘 讙诪诇讬诐 转讜 讗讬谞讜 诪拽讘诇 砖诐 砖注讟谞讝 注"讬 注讬专讜讘 驻砖转谉 诪砖讗"讻 讛讻讗 讻讬讜谉 讚注讻"驻 讙诐 讘驻住讞 诪专讙讬砖 讟注诐 讞诪抓 专讜爪讛 诇讜诪专 讟注诐 诪砖讛讜 诪讬讛讗 讗讬讻讗 讗讞专 砖砖讬诐 讜讻讬讜谉 砖讘驻住讞 讗讜住专 讘诪砖讛讜 讛专讬 讛讜讗 讞讜讝专 诇讗讬住讜专讜 讜讻转讘 诪讛专讬"诇 砖讛讘注讛"转 注爪诪讜 讚诪讘讬讗 专讗讬讛 诪爪诪专 讙诪诇讬诐 讚诇讗 讞讜讝专 讜谞讬注讜专 讛讜讗 注爪诪讜 注"讻 住"诇 讛讱 住讘专讗 讚讘转专 住讜驻讜 讗讝诇讬谞谉 讙讘讬 讬讘砖 讘讬讘砖 诪讬谉 讘砖讗"诪 讚讘注讬 砖砖讬诐 诪砖讜诐 砖住讜驻讜 诇讬转谉 讟注诐 诇讻砖讬转讘讟诇 讗"讻 讛"谞 讻讬讜谉 砖住讜驻讜 诇讛专讙讬砖 讟注诐 诪砖讛讜 讘驻住讞 讬砖 诇讗讜住专讜 讜讞讝专 讜讻转讘 砖拽砖讛 注诇 专讗讘讬' 砖讻诇 讟注诪讜 诪砖讜诐 砖拽讜讚诐 驻住讞 讛讜讗 讛讬转专 讘讛讬转专 讜诇讗 诪转讘讟诇 讛讗 讻砖讬讙讬注 砖注讛 砖砖讬转 砖讗讝 谞讗住专 诪谉 讛转讜专讛 讜住讙讬 讘住' 讜讛"诇 讗讬住讜专 讘讛讬转专 讜诇讗 谞讬诪讗 讞讜讝专 讜谞讬注讜专 讜转讬' 讻讬讜谉 砖讛讞诪抓 讻讘专 讛讜讗 诪注讜专讘 诪讗讝 讘砖注讛 砖诇讗 讛讬讛 专讗讜讬 诇讛转讘讟诇 诇讗 谞讬诪讗 注转讛 砖讬讞讝讜专 讜讬谞注讜专 讘砖注讛 砖砖讬转 讜讬转讘讟诇 讚诇讗 讗诪专讬谞谉 讞讜讝专 讜谞讬注讜专 诇拽讜诇讗. 讗讘诇 讗讛"谞 讛诪转注专讘 注转讛 讘砖注讛 砖砖讬转 讗讬谞讜 讞讜讝专 讜谞讬注讜专 讚讛"诇 讗讬住讜专 砖谞转讘讟诇 讘讛讬转专 讚诪转讘讟诇 讜讗讬谞讜 讞讜讝专 讜谞讬注讜专 注"讻 驻讬' 讚讘专讬 转砖讜' 诪讛专讬"诇 讜诪讬讜砖讘 讘讚讘专讬讜 讙"讻 讚诇讗 讛讜讛 讚砖讬诇"诪 讜讛专讬"祝 讻转讘 砖讗驻讛 注诐 讛爪诇讬讛 诪砖讜诐 讚讛转诐 讟注诐 讛专讬讞 谞专讙砖:


讜注转讛 讗砖讜讘 诇注讬讬谉 讘讻诇 讚讘专讬讜 讘注讝讛"讬 讛讗 讚讻诇讗讬诐 讘诪砖讛讜 专"诇 讞讜讟 讗讞讚 砖诇 驻砖转谉 讗讜住专 讘砖诇 爪诪专 诪砖诪注 诪诇砖讜谉 讛转讜住' 讚注"讝 (住"讛 注"讘) 讜讘谞讚讛 (住讗 注"讘) 讜讘专讗"砖 砖诐 讜讘专注"讘 专讬砖 诪住' 砖拽诇讬诐 讜讘砖"讱 讬"讚 专住"讬 专爪讟 诪砖讜诐 讚讛讬转专 讜讛讬转专 砖转注专讜讘转诐 讙讜专诐 讗讬住讜专 诇讗 讬转讘讟诇 讜诪砖诪注 讚诪住讘专讗 拽讗诪专讬' 讻讬讜谉 讚讛转注专讜讘转 讙讜专诐 讗讬住讜专 讗"讗 砖讬讞讝讜专 讜讬讙专讜诐 讛讬转专 讜讗"讻 讗"砖 讚爪诪专 讙诪诇讬诐 诪讘讟诇 诇爪诪专 专讞诇讬诐 讗注"讙 讚讛讬转专 讜讛讬转专 讛讜讗 讻讬讜谉 讚讗讬谉 讛讗讬住讜专 诪讞诪转 讛转注专讜讘转 讜住讘专讗 讝讜 讚讞讜拽讛 拽爪转 讜诪谞"诇 诇讛诪爪讬讗 讻谉 讗讘诇 讛谞专讗讛 诇讚注转 讛专讗讘讬' 讚讬"诇 讚讛讬转专 讘讛讬转专 诇讗 讘讟讬诇 诪讟注诐 诪讬谉 讘诪讬谞讜 讜注"驻 住讘专转 讛专"谉 讚谞讚专讬诐 (谞讘 注"讗) 讘讗专讬讻讜转 讙讘讬 讚讘专 砖讬砖 诇讜 诪转讬专讬诐 注"砖 讜讝"诇 砖讗讬谉 专讗讜讬 诇讬诇讱 讗讞专 讚诪讬讜谉 讘注爪诐 讗诇讗 讗讞专 讞讬诇讜拽谉 讘讗讬住讜专 讜讛讬转专 讗诇讗 讛讬讬谞讜 讟注诪讗 讚讚诐 讛驻专 讜讛砖注讬专 诪砖讜诐 讚讻讬讜谉 砖砖谞讬讛诐 注讜诇讬谉 讻诇讜诪专 砖讻砖专讬诐 诇讝专讬拽讛 讗讬谉 诪讘讟诇讬谉 讝讗"讝 讚讻讬 讛讬讻讬 讚讗讝讬诇 专"讬 讗讞专 讚诪讬讜谉 讗讝诇讬 专讘谞谉 讗讞专 讚诪讬讜谉 讛讛讬转专 讜诇驻讬讻讱 讻诇 砖讞诇讜拽讬诐 讘讗讬住讜专 讜讛讬转专 讗驻讬诇讜 讘诪讘"诪 讘讟诇讬诐 讚讛"诇 讻诪讬谉 讘砖讗讬谞讜 诪讬谞讜. 讜讻转讘 注讜讚 砖诐 讛诇讻讱 讚讘专 砖讛讜讗 谞讬转专 注讻砖讬讜 讻诪讬诐 讜诪诇讞 (讘讬爪讛 诇讞) 专讗讜讬 讬讜转专 砖诇讗 讬转讘讟诇 诇讙讘讬 注讬住讛 讗注"讙 讚讛讜讛 诪讬谉 讘砖讗讬谞讜 诪讬谞讜 诪诪讛 砖专讗讜讬 砖诇讗 讬转讘讟诇 讚讘专 砖讛讜讗 讗住讜专 注讻砖讬讜 讜注转讬讚 诇讛讬讜转 谞讬转专 讗讞"讝 诇讙讘讬 诪讘"诪 讜诪砖"讛 谞讛讬 讚诪住拽讬谞谉 讚讚讘专 砖讬砖 诇讜 诪转讬专讬谉 讘砖讗讬谞讜 诪讬谞讜 讘讟诇 诪驻谞讬 砖讛讜讗 讗住讜专 注讻砖讬讜 讗住讬拽 专讘 讗砖讬 讛转诐 讚诪讬诐 讜诪诇讞 砖讛诐 谞讬转专讬谉 注讻砖讬讜 讗讬谉 讘讟诇讬谉 诇讙讘讬 注讬住讛 讗注"驻 砖讛讜讗 讗讬谞讜 诪讬谞讜. 注"讻 讛注转拽 拽爪转 诪诇砖讜谉 讛专"谉. 讜讻谉 讛讜讗 住讘专转 讻专讗讘讬' 讘讻诇讗讬诐 讚讛"诇 诪讬谉 讘诪讬谞讜 诪诪砖 讜诇讗 诪转讘讟诇 讜诇拽"诪 诪爪诪专 讙诪诇讬诐 讜爪诪专 专讞诇讬诐 讚诇讗 讛讜讛 诪讘"诪 讛讬转专 讘讛讬转专 讚讛专讬 爪诪专 讙诪诇讬诐 诪讜转专 注诐 讻诇 讚讘专 诪砖讗"讻 爪诪专 专讞诇讬诐 讜讛"诇 讗讬谞讜 诪讬谞讜 讜讘讟诇 诪砖讗"讻 爪诪专 专讞诇讬诐 注诐 驻砖转谉 讛"诇 诪讬谉 讘诪讬谞讜 诪诪砖 讜诇讗 诪转讘讟诇 讜住"诇 诇讛专讗讘讬' 讚讞诪抓 拽讜讚诐 讝诪谉 讗讬住讜专讜 讛"诇 谞诪讬 讛讬转专 讙诪讜专 讜诪讘"诪 注诐 讛转注专讜讘讜转 讜诇讗 讘讟诇 讜讗"讻 诇驻"讝 转诇讬讗 讝讛 讗讬 讗诪专讬谞谉 讞诪抓 砖诪讜 注诇讬讜 讜诇驻讬 诪讛 讚拽讬讬"诇 讚讞诪抓 砖诪讜 注诇讬讜 讻诪"砖 讛专砖讘"讗 讘转讛"讗 讘讬转 讚' 砖注专 讚' (拽讻讙 注"讘) 讜讛讘讬讗 诪讙"讗 诇砖讜谞讜 讘拽讬爪讜专 讘住讬' 转诪"讝 住"拽 讻"讚 注"砖 讗"讻 讙诐 讞诪抓 拽讜讚诐 讝诪谉 讗讬住讜专讜 讘讟诇 讜讗讬谞讜 讞讜讝专 讜谞讬注讜专 讜爪"注 拽爪转 讚讛"讛 诪讘讬讗 讘砖诐 讛专砖讘"讗 讚住"诇 讞讜讝专 讜谞讬注讜专 讙诐 讚讘专讬 讛专砖讘"讗 讘注爪诪讜 谞"诇 讻住讜转专讬诐 讘诪"砖 讘讗讜转讜 讘讬转 讜砖注专 (讚祝 拽讻讜 注"讘) 诇讛讜讻讬讞 讚拽讚专讛 砖讘砖诇 讘讛 讘砖专 讗住讜专 诇讘砖诇 讘讛 讞诇讘 讗驻讬诇讜 讗讬谞讜 讘谉 讬讜诪讜 讗注"讙 讚讛讬转专讗 讘诇注 讚讗诇"讻 拽讚专讜转 讘驻住讞 讗诪讗讬 讬砖讘专讜 讛讗 讞诪抓 谞诪讬 讛讬转专讗 讘诇注 讜诪讘讬讗讜 讛讟讜专 讜讘"讬 讘讬"讚 专住讬' 拽讻讘 讜砖诐 讘讞讬' 讛讗专讻转讬 讘讬讬砖讜讘 讝讛:


讜讛谞讛 讘诇讘讜砖 讻转讘 讛讟注诐 讚讞讜讟 讻诇讗讬诐 诇讗 讘讟讬诇 诪砖讜诐 讚讬讘砖 讗讬谞讜 诪转注专讘. 讜讛砖"讱 讘讬"讚 专住讬' 专爪讟 爪讜讜讞 讻讻专讜讻讬讗 讛讗 拽讬"诇 讬讘砖 讘讬讘砖 谞诪讬 诪转讘讟诇 讜注讜讚 讻注讜专讛 讝讜 砖讻转讘讜 讛转讜住' 讜讛专讗"砖 诪砖讜诐 讚讛讬转专 讜讛讬转专 诇讗 讘讟讬诇 讜诇讚讬讚讬讛 拽砖讛 注讜讚 砖谞注诇诐 诪诪谞讜 砖"住 注专讜讱 住讜祝 诪住' 转诪讜专讛 讙讘讬 砖注专 谞讝讬专 讚诪讜拽讬诐 诇讛 讘爪驻专转讗 讚谞拽讗 讜讗诇"讛 讘讟诇 讗注"讙 讚讛讜讛 诪诪砖 讚讜诪讬讗 讚讞讜讟 讻诇讗讬诐. 讙诐 讛讗 讚爪诪专 讙诪诇讬诐 拽砖讬讗 诇讬讛 诇讛诇讘讜砖. 讙诐 讘注讬拽专讗 讚讛讱 讚讛讬转专 讘讛讬转专 诇讗 讘讟讬诇 拽砖讬讗 诇讬 讟讜讘讗 讛讗 注爪讬抓 谞拽讜讘 讘讻专诐 讗诐 诇讗 讛讜住讬祝 诪讗转讬诐 诪讜转专 讜讛讬讬谞讜 诪砖讜诐 讚讛讬谞讬拽讛 砖讛讜讗 讘驻讞讜转 诪诪讗转讬诐 诪转讘讟诇 讜讻"讻 讛专诪讘"谉 专讬砖 诪住' 讘"讘 诇讛讚讬讗 讙讘讬 诪讞讬爪转 讛讻专诐 注"砖 讜讛专讬 拽诪谉 讚讛讬转专 讘讛讬转专 讘讟讬诇. 讜讛讬讛 谞"诇 诇讬讬砖讘 讘注讝讛"讬 讘讞讚讗 诪讞转讗 讙诐 拽讜砖讬转 讛转讬"讟 专讬砖 砖拽诇讬诐 讚谞讬诇祝 诪讘讘"讞 讚讛讬转专 讘讛讬转专 讘讟诇 讻诪"砖 转讜住' 讛谞"诇 讚讚专讱 讘砖讜诇 讚讜拽讗 讗住专讛 转讜专讛 讜诇驻注"讚 诇讜诪专 讚讜讚讗讬 诪讙讝"讛 讚讗讞专讬 专讘讬诐 诇讛讟讜转 诇讗 诪讞诇拽讬谞谉 讘讬谉 诇讞 讘诇讞 讛诪转驻砖讟 讛讬讟讘 诇讬讘砖 讘讬讘砖 讗诪谞诐 讛讬转专 讘讛讬转专 砖讗讬谞讜 讘讻诇诇 讝讛 讬讛讬讛 诪讗讬讝讛 讟注诐 砖讬讛讬讛 专"诇 讗讜 诪讟注诐 砖讻转讘讜 讛转讜住' 砖讛转注专讜讘转 讙讜专诐 讗讬住讜专 讗讜 诪讟注诪讬诐 讛谞"诇 讚讛"诇 诪讘"诪 诪"诪 讗讬谞谞讜 讘讻诇诇 讗讞专讬 专讘讬诐 诇讛讟讜转 砖讬讘讟诇 讘专讜讘 讜专拽 讞讝专 讜讙讬诇讛 专讞诪谞讗 讘讘讘"讞 讚讗驻讬诇讜 讘讻讛"讙 讘讟讬诇 讜讬诇驻讬谞谉 诪谞讬讛 讘讗诪转 讻拽讜砖讬转 讛转讬"讟 讗诇讗 诪"诪 诇讗 讬诇驻讬谞谉 诪谞讬讛 讗诇讗 讻讬讜爪讗 讘讜 讚讛讬讬谞讜 诇讞 讘诇讞 讚诪转驻砖讟 讬驻讛 讜诪砖"讛 讛诪注讘讬专 注爪讬抓 谞拽讜讘 讻诇 砖诇讗 讛讜住讬祝 讘诪讗转讬诐 讘讟诇 讚讛"诇 诇讞 讘诇讞 讜讬诇驻讬谞谉 诪讘讘"讞 诪砖讗"讻 讘讙讚 砖讗讘讚 讘讜 讻诇讗讬诐 讚讛"诇 讬讘砖 讘讬讘砖 诇讬讻讗 诇诪讬诇祝 诪讘讘"讞 讜诪砖"讛 诇讗 讘讟诇 谞诪爪讗 讚讛转讜住' 讜讛诇讘讜砖 砖谞讬讛诐 诇讚讘专 讗讞讚 谞转讻讜讜谞讜 讜转专讜讜讬讬讛讜 爪专讬讻讬诐 讜拽"诇:


讜诇驻"讝 讛讬讛 诪拽讜诐 诇诪"砖 转讛"讚 讜讻' 专诪"讗 讚谞讛讙讬' 讘诇讞 讘诇讞 砖讗讬谞讜 讞讜讝专 讜谞讬注讜专 诪砖讗"讻 讘讬讘砖 讘讬讘砖 讜诇讛谞"诇 讗转讬 诪谞讛讙讗 讗驻讬诇讜 诇讛专讗讘讬' 讚住"诇 讞讜讝专 讜谞讬注讜专 诪讟注诐 讚讞诪抓 拽讜讚诐 讛驻住讞 讛讬转专 讘讛讬转专 讛讜讗 讜诇讗 诪转讘讟诇 讜诇驻诪"砖 讛讬转专 讘讛讬转专 诪转讘讟诇 讘诇讞 讚讬诇驻讬谞谉 诪讘讘"讞 讜注驻专"讞 讜诇驻诪"砖 讗"砖 谞讻讜谉 诇讚讬谞讗:


讗诪谞诐 砖讘转讬 讜专讗讬转讬 讚讝讛 诇讬转讗 讚诇讛专讗讘讬' 砖讛讟注诐 讚讛讬转专 讘讛讬转专 诪砖讜诐 诪讘"诪 讘诇讗"讛 讗"讗 诇诪讬诇祝 诪讘讘"讞 诇讛转讬专 诇讞 讘诇讞 讚讗讚专讘讛 谞讬诇祝 诪讚诐 讛驻专 讜砖注讬专 砖诇讗 讬转讘讟诇 讗驻讬诇讜 诇讞 讘诇讞 讜注"讻 诇讗 讛拽砖讛 讛转讬"讟 讻谉 讗诇讗 诇诪"砖 讛转讜住' 讚诇讗讜 诪砖讜诐 诪讘"诪 讗转讬谞谉 注诇讛 讗诇讗 诪砖讜诐 讚讛转注专讜讘' 讙讜专诐 讗讬住讜专 讗"讗 砖讬讙专讜诐 讛讬转专 讜注诇 讝讛 讬驻讛 讛拽砖讛 讛转讬"讟 讜讬驻讛 讻转讘转讬 讜讛注诇讬转讬 诪讝讜专 诇讚讘专讬 讛诇讘讜砖 讗讘诇 诇讛专讗讘讬' 讚诪砖讜诐 诪讘"诪 讗转讬谞谉 注诇讛 诇讬转讗 诇讛谞"诇:


讜注讜讚 讘诇讗讛"谞 谞"诇 讚诇讬讻讗 诇诪讬诇祝 讞诪抓 诪讘讘"讞 讚讞讬讚讜砖 讛讜讗 讘砖诇诪讗 讻诇讗讬诐 砖驻讬专 讬诇驻讬谞谉 诪谞讬讛 讚讛讱 讞讚讜砖 讚讛讗讬 诇讞讜讚 砖专讬讗 讘讛讚讚讬 讗住讜专 讗讬转讗 谞诪讬 讘讻诇讗讬诐 讜讛讱 讚讗讬 转专讬 诇讬讛 讻讜诇讬讛 讬讜诪讗 讘讞诇讘讗 砖专讬讗 讘砖诇讬讛 讗住讜专 讜讻诪"砖 讘讗诪转 讛转讬"讟 专讬砖 诪住' 砖拽诇讬诐 砖诐. 谞"诇 讚讝讛 讗讬谞讜 注谞讬谉 诇注谞讬谉 讻诇讗讬诐 诪讛 砖讬讬讱 讻讘讬砖讛 讜讘砖讜诇 讘讛讗 讗讚专讘讛 讘讻诇讗讬诐 谞诪讬 谞讬诪讗 讗讬 讬讜谞拽 讝讛 诪讝讛 注"讬 讻讘讬砖讛 讜讘砖讜诇 砖专讬讗 讜注"讬 讝专讬注讛 讗住讬专讗 诇讻谉 砖驻讬专 讬诇驻讬谞谉 诪讘讘"讞 诪砖讗"讻 讞诪抓 讜砖讗专讬 讗讬住讜专讬诐 诇讬讻讗 诇诪讬诇祝 诪讘讘"讞 讘讝讛 诇讻谉 诇讬转讗 诇讛谞"诇:


讜诪"砖 诪讛专讬"诇 转讬' 讘' 讚讞诪抓 讘讟注诪讗 转诇讬讗 讜讛专讬 谞专讙砖 讘诪砖讛讜 诪讬讛转 诪砖讗"讻 讻诇讗讬诐. 专讗讬转讬 讘住' 讞诪讚 诪砖讛 讛讘讬讗 转讬' 讝讛 讜讻转讘 砖讛专讬 讙诐 讻诇讗讬诐 讘讞诪讜诐 转诇讬讗 诪讬诇转讗. 讜讛讘诇 讛讘讬讗 讙诐 讛讜讗 讘诪讞讬诇转 讻讘讜讚讜. 讜讻讬 谞专讙砖 讟注诐 讞讬诪讜诐 讞讜讟 讛爪诪专 讗讜 讛驻砖转谉 诪砖讗"讻 讛讻讗 谞专讙砖 讟注诪讜 砖诇 讞诪抓 讘讻诇 砖讛讜讗 诪讬讛转 讜驻砖讜讟 讛讜讗. 讜注讬讬谉 诪"砖 讘住' 讗讘谉 注讜讝专 住住讬' 转诪"讝:


讜诪"砖 注讜讚 诪讛专讬"诇 讚讛诪转注专讘 讘注"驻 讗讬谞讜 讞讜讝专 讜谞讬注讜专 讚讻讘专 谞转讘讟诇 讗讬住讜专 讘讛讬转专 诪砖讗"讻 讛诪转注专讘 拽讜讚诐 讛驻住讞 讚讛"诇 讛讬转专 讘讛讬转专 诇驻"讝 诪"砖 讛诪"讗 住拽"讬 讚诪"砖 讘住"讘 讚讘注"驻 讘讟诇 讘住' 爪专讬讱 诇讗讻诇讜 拽讜讚诐 驻住讞 注讻"诇. 讗讬谞讜 诪讜讻专讞 讚谞转讘讟诇 讘注"驻 讗讬谞讜 讞讜讝专 讜谞讬注讜专:


讜诇驻"讝 讬"诇 诪"砖 讘转砖讜讘转 讛专讗"砖 讛诪讜讘讗 讘讟讜专 讘住讬' 讝讛 讚讛讙讘讬谞讜转 诇讗 谞讗住专讜 诪砖讜诐 砖诇讗 讛讬讜 讞诪讬谉 讜诪砖诪注 诪诇砖讜谉 讛讟讜专 砖讛讘讬讗讜 讻讞讜诇拽 注诇 讛专讬"抓 讙讬讗讜转 砖讗讜住专 讛讙讘讬谞讜转 讜诪讘讗专 诪讛"讛 住驻"讚 诪讛' 讞诪抓 讜诪爪讛 讚讟注诪讜 砖诇 讛专讬"抓 讙讬讗讜转 诪砖讜诐 讚住"诇 讞讜讝专 讜谞讬注讜专 注"砖 讜讻谉 谞专砖诐 讘讘讗专 讛讙讜诇讛 讜爪"诇 讚诪讬讬专讬 讘讗讜驻谉 砖讛讬讛 砖砖讬诐 谞讙讚 讛讘诇讜注 砖讘讻诇讬 讜讗驻"讛 讗讜住专诐 诪砖讜诐 讚讞讜讝专 讜谞讬注讜专 讜讛专讗"砖 诇讗 驻诇讬讙 讗诇讗 诪砖讜诐 砖讗讬谞讜 讞诐 讛讗 诇讗讜 讛讻讬 诪讜讚讛 讚讞讜讝专 讜谞讬注讜专 讜讝讛 住讜转专 诇诪"砖 讛专讗"砖 讘驻住拽讬讜 驻' 讻诇 砖注讛 讚讞诪抓 讗讞专 砖砖 讘讟诇 讘住' 讜诪讜转专 讗驻讬诇讜 讘驻住讞 讜诪讘讬讗讜 讛专讘"讬 专讬砖 住讬' 讝讛. 讜诇驻讬 讛谞"诇 讗"砖 讚讘驻' 讻诇 砖注讛 诪讬讬专讬 讗讞专 砖砖 讛讜"诇 讗讬住讜专 砖讗讬谞讜 讞讜讝专 讜谞讬注讜专 讜讘讙讘讬谞讛 诪讬讬专讬 讘讻诇 讛砖谞讛 讚讛"诇 讛讬转专 讘讛讬转专. 讜讗"讻 谞"诇 诪"砖 讛讟讜专 专住讬' 讝讛 讚讗讬谞讜 讞讜讝专 讜谞讬注讜专 讛讬讬谞讜 讗砖注讛 砖砖讬转 讚诇注讬诇 诪讬谞讬讛 拽讗讬 讗讘诇 讞诪抓 讘讗诪爪注 讛砖谞讛 讗讛"谞 讚讞讜讝专 讜谞讬注讜专 讻讬 讛讬讻讬 讚诇讗 讬讞诇讜拽 讗讗讘讬讜 讛专讗"砖 讜诪讬讜砖讘 讘讝讛 诪讛 砖讛拽砖讜 讚诇注讬诇 住讬' 转诪"讘 住转诐 讛讟讜专 讻讛专诪讘"诐 讚讟专讬讗拽讛 讗住讜专 讗注"驻 砖讗讬谉 讘讜 讞诪抓 讗诇讗 诪砖讛讜 注讬讬谉 诇注讬诇 住讬' 转诪"讘 住注讬祝 讚' 讜讘住讬' 讝讛 驻住拽 讚诇讗 讞讜讝专 讜谞讬注讜专 讜诇驻讬 讛谞"诇 讗"砖 讚讛讻讗 诪讬讬专讬 讘注"驻 讚讜拽讗. 讗诪谞诐 谞"诇 讚讜讞拽 诪讗讚 诇驻专砖 诇砖讜谉 讛讟讜专 讘住讬' 讝讛 讗注"驻 讗讞专 讞爪讜转 讙诐 诪诪讛 讚诪讬讬转讬 注诇讛 诪专砖"讬 讜讘注诇 讛注讬讟讜专 谞诪讬 诪砖诪注 讚讘住转诪讗 讗讬讬专讬 讜讙诐 注讬讬谞转讬 讘讙讜祝 转砖讜' 讛专讗"砖 讻诇诇 讻讚 住讬' 讝' 讘转专 讚诪讬讬转讬 讛讱 讚讙讘讬谞讛 诇讞讛 诪讬讬转讬 讚讚讘专 诪讜转专 讚讗祝 讗诐 谞转注专讘 讘讜 讚讘专 讻讘专 谞转讘讟诇 拽讜讚诐 讛驻住讞 讛专讬 诇讛讚讬讗 讚诇讗 住"诇 讻诇诇 讞讜讝专 讜谞讬注讜专 讜讬砖 诇讛转讬讬砖讘 诇讚讬谞讗 讘讻诇 讝讛:


讘专讜讱 讗砖专 谞讟注谞讜 砖讜专拽. 讜讛讬讛 注诪谞讜 讘驻' 讛谞讜讚专 诪谉 讛讬专拽. 诇讟讜讘讛 讬砖讬诐 注诇讬谞讜 注讬谉. 讘讞讬讚讜砖讬 驻' 讛谞讜讚专 诪谉 讛讬讬谉.

